
GWIR ADDOLIAD

GWEDDIWN
O Dad, ein gweddi wrth ddod i addoli yw y cawn olwg ar y byd fel y mae dy gariad di yn ei ddangos i ni:
Byd ble mae’r gwan yn cael eu gwarchod, heb neb yn dlawd na neb yn newynu.
Byd ble mae cyfoeth y greadigaeth wedi’i rannu’n gyfartal a theg a phawb yn cael ei fwynhau.
Byd ble rhoddir gwerth ar bob unigolyn a phob cenedl yn byw mewn cytgord a pharch.
Byd ble mae heddwch wedi ei sylfaenu ar gyfiawnder, a chyfiawnder yn cael ei arwain gan gariad.
Yn ein haddoliad, rho inni’r weledigaeth hon, 
a rho i ni’r dewrder i adeiladu ar y sylfaeni hyn.
Er mwyn Iesu Grist. Amen

(Addasiad o eiriau’r Archesgob Oscar Romero).

